ዝብሉን ካልኦት ተዛመድቲ ጉዳያትን ኣብ ኢድ ምጽራይ ፖሊስ ኣብ ዘለዉሉ እዋን፡ ኣምባሳደር ኤርትራ ኣብ ጥልያን ፍስሃጽዮን ጴጥሮስ "እቲ መጥቃዕቲ ኣብታ ሃገር ይመጽኡ ብዘለዉ ለዉጢታት ሕጉስ ዘይኮነ ወያነ'ዩ ፈጺሙዎ" ክብል ኣብ ትዊተሩ ጽሒፉ። መንግስቲ ኢትዮጵያ ንዝሓለፉ 20 ዓመታት ዝዘለቐ "ኣይ ሰላም ኣይ ኲናት" ሃዋሁ ኢትዮጵያን ኤርትራን ከየብቅዕ ኣሲሩ ሒዙና ኣሎ ዝበሎ ፖለቲካዊ ጸገም ንምፍታሕ ቅድም ኢሉ ዝተበጽሐ ስምምዕ ኣልጀርስን ዉሳነ ኮሚሽን ዶብን ብምቕባል ንትግባርኡ ድልዉ ምኳኑ ብፈጻሚት ስራሕ ኢህወደግ ኣቢሉ ወግዓዊ ገይሩ ነይሩ። ድሕሪ 18 መዓልታት ምላሽ ዝሃበ መንግስቲ ኤርትራ ድማ ኣብ ኢትዮጵያ ዘሎ ኩነታት ዝዕዘብን ዝዝትን ጉጅለ ልኡኽ መንግስቲ ኣብ ቀረባ ከምዝልእኽ ኣፍሊጡ ከብቅዕ ከሎ፡ ይኹን እምበር ኣብ መግለጺኡ ኣብ ልፍንቲ ኢህወደግ እጃም ንዘለዎ ህወሓት "ጌም ኦቨር" ብምባል ተሳዒሩ'ዩ ዘስምዕ መልእኽቲ ብምምሕላፍ ንህወሓት ዘለዎ ስምዒት ከይገለጸ ኣይሓለፈን። ብሓደ ገጽ ጻዉዒት ሰላም እናተቐበልካ፡ በቲ ኻልእ ኣካል እቲ ጻዉዒት ሰላም ዝኾነ ሓይሊ ምትንካፍን፡ መዕለቢኦም ንዘይተፈለጡ መጥቃዕታት ፈጻሚኡ "ወያነ" እዩ ምባል፡ ነቲ ኣብ መገዲ ዘሎ ምፍጣር ሰላም ክልቲኤን ሃገራትን መንግስታትን ከመይ ይሳነ?
